(Μουσική)
Κάπου εκεί έξω, στο απέραντο σύμπαν,
σίγουρα πρέπει να υπάρχουν αμέτρητοι άλλοι πλανήτες με άφθονη ζωή,
Αλλά γιατί δεν έχουμε καμία απόδειξη γι' αυτό;
Αυτή είναι η περίφημη ερώτηση που έκανε ο Ενρίκο Φέρμι το 1950:
«Μα πού είναι όλοι;»
Όσοι πιστεύουν σε θεωρίες συνωμοσίας λένε ότι τα ΑΤΙΑ μας επισκέπτονται συνεχώς
και ότι απλώς κρύβουν τις αναφορές,
όμως δεν είναι και πολύ πειστικοί.
Όμως, αυτό αφήνει έναν πραγματικό γρίφο.
Τον περασμένο χρόνο, το διαστημικό παρατηρητήριο Κέπλερ εντόπισε
εκατοντάδες πλανήτες, πίσω ακριβώς από κοντινά άστρα,
και αν προεκτείνετε αυτά τα δεδομένα
φαίνεται ότι μπορεί να υπάρχουν μισό τρισεκατομμύριο πλανήτες
μόνο στο Γαλαξία μας.
Εάν οποιοσδήποτε από τους 10.000 έχει συνθήκες
που μπορούν να υποστηρίξουν μια μορφή ζωής, αυτό σημαίνει
50 εκατομμύρια πλανήτες όπου πιθανώς να υπάρχει ζωή
εδώ, στον Γαλαξία μας.
Λοιπόν, να ο γρίφος.
Η Γη μας δημιουργήθηκε περίπου 9 δισ. χρόνια μετά τη Μεγάλη Έκρηξη.
Αμέτρητοι άλλοι πλανήτες στο γαλαξία μας
θα έπρεπε να έχουν σχηματιστεί νωρίτερα και τους δόθηκε η ευκαιρία να εξελιχθεί η ζωή
δισεκατομμύρια, ή σίγουρα πολλά εκατομμύρια χρόνια
νωρίτερα από ότι συνέβη στη Γη.
Εάν έστω σε μερικούς από αυτούς, είχε δημιουργηθεί ευφυής ζωή
και είχε αρχίσει η δημιουργία τεχνολογιών,
αυτές οι τεχνολογίες θα είχαν εκατομμύρια χρόνια
για να αναπτυχθούν σε πολυπλοκότητα και δύναμη.
Στη Γη,
έχουμε δει πόσο δραματικά
μπορεί να επιταχυνθεί η τεχνολογία σε μόλις 100 χρόνια.
Σε εκατομμύρια χρόνια, ένας ευφυής εξωγήινος πολιτισμός
εύκολα θα μπορούσε να έχει εξαπλωθεί σε όλο το Γαλαξία,
δημιουργώντας ίσως γιγαντιαία τεχνουργήματα συλλογής ενέργειας
ή στόλους από αποικιακά διαστημόπλοια
ή ένδοξα έργα τέχνης που γεμίζουν τον νυκτερινό ουρανό.
Τουλάχιστον, θα υπέθετε κανείς ότι θα αποκάλυπταν την παρουσία τους
εσκεμμένα ή με άλλο τρόπο,
μέσω ηλεκτρομαγνητικών σημάτων κάποιας μορφής.
Όμως ακόμη να δούμε κάποια πειστική απόδειξη.
Γιατί;
Λοιπόν, υπάρχουν πολλές πιθανές απαντήσεις,
κάποιες από αυτές είναι πολύ σκοτεινές.
Ίσως ένας υπέρ-ευφυής πολιτισμός
έχει πράγματι καταλάβει τον Γαλαξία,
και επέβαλε αυστηρή σιγή ασυρμάτων
επειδή υπάρχει ο φόβος κάποιων δυνητικών ανταγωνιστών.
Απλώς κάθεται εκεί έτοιμος να εξαλείψει
οτιδήποτε μετατραπεί σε απειλή.
Ίσως πάλι να μην είναι τόσο έξυπνοι,
ή ίσως η εξέλιξη μιας ευφυίας
ικανής για τη δημιουργία προηγμένης τεχνολογίας
να είναι πολύ πιο σπάνια απ' ό,τι υποθέτουμε.
Στο κάτω κάτω, αυτό συνέβη μόνο μία φορά στη Γη μέσα σε 4 δισεκατομμύρια χρόνια.
Ίσως και αυτό να ήταν απίστευτα τυχερό.
Ίσως είμαστε ο πρώτος τέτοιος πολιτισμός στον Γαλαξία μας.
Ή ίσως ο πολιτισμός να φέρνει μαζί του
τους σπόρους της καταστροφής του
μέσω της ανικανότητας ελέγχου των τεχνολογιών που δημιουργεί.
Όμως, υπάρχουν πολλές πιο ελπιδοφόρες απαντήσεις.
Αρχικά, δεν ψάχνουμε και τόσο πολύ. Και δαπανούμε πολύ λίγα χρήματα σε αυτό.
Μόνο ένα πολύ μικρό κομμάτι από τους αστέρες του Γαλαξία μας
έχουν πραγματικά εξεταστεί προσεκτικά για ενδιαφέροντα σήματα.
Και ίσως δεν κοιτάζαμε με τον σωστό τρόπο.
Ίσως καθώς αναπτύσσονται οι πολιτισμοί,
να ανακαλύπτουν γρήγορα επικοινωνιακές τεχνολογίες
πολύ πιο εξελιγμένες και χρήσιμες από τα ηλεκτρομαγνητικά κύματα.
Ίσως όλη η δράση να λαμβάνει χώρα
μέσα στη μυστηριώδη σκοτεινή ύλη, που ανακαλύφθηκε πρόσφατα,
ή στη σκοτεινή ενέργεια, που φαίνεται να αντιπροσωπεύει
το μεγαλύτερο μέρος της μάζα του σύμπαντος.
Ή ίσως κοιτάζουμε σε λάθος κλίμακα.
Ίσως οι ευφυείς πολιτισμοί να συνειδητοποίησαν
ότι η ζωή είναι τελικά απλώς περίπλοκα μοτίβα πληροφοριών
που αλληλεπιδρούν μεταξύ τους με έναν όμορφο τρόπο,
και ότι αυτό μπορεί να συμβεί πιο αποτελεσματικά σε μικρή κλίμακα.
Έτσι, όπως ακριβώς τα τεράστια στερεοφωνικά συστήματα στη Γη
έχουν συρρικνωθεί σε όμορφα, μικρά iPod, ίσως, η ίδια ευφυής ζωή,
προκειμένου να μειώσει το αποτύπωμα της στο περιβάλλον,
να έχει γίνει μικροσκοπική,
και το ηλιακό σύστημα μπορεί να αφθονεί σε εξωγήινους που εμείς δεν τους προσέχουμε.
Ίσως και οι ιδέες στο κεφάλι μας να αποτελούν μια μορφή εξωγήινης ζωής.
Καλά, εντάξει, αυτή είναι μια τρελή σκέψη.
Οι εξωγήινοι με έβαλαν να το πω.
Αλλά είναι ωραίο που οι ιδέες φαίνεται να έχουν δική τους ζωή
και ζουν περισσότερο από τους δημιουργούς τους.
Ίσως η βιολογική ζωή να είναι απλώς μια φάση που περνά.
Μέσα στα επόμενα 15 χρόνια
ίσως να αρχίσουμε να βλέπουμε πραγματικά φασματοσκοπικά στοιχεία
από υποσχόμενους κοντινούς πλανήτες που θα αποκαλύπτουν πόσο έτοιμοι για ζωή είναι.
Και εν τω μεταξύ το SETI, ο Οργανισμός Αναζήτησης Εξωγήινης Νοημοσύνης,
δημοσιεύει τώρα τα δεδομένα του στο κοινό,
έτσι ώστε εκατομμύρια πολίτες επιστήμονες, ίσως κι εσείς,
να μπορείτε μέσω της αξιοποίησης της δύναμης των πολλών
να πάρετε μέρος στην αναζήτηση.
Και εδώ στη Γη, γίνονται καταπληκτικά πειράματα
για τη δημιουργία ζωής από το μηδέν,
ζωής που μπορεί να είναι πολύ διαφορετική από τις μορφές DNA που γνωρίζουμε.
Όλα αυτά θα βοηθήσουν να κατανοήσουμε
αν το σύμπαν αφθονεί σε ζωή
ή εάν, πράγματι, είμαστε μόνοι μας.
Οποιαδήποτε απάντηση, με τον δικό της τρόπο,
προκαλεί δέος,
γιατί ακόμα και αν είμαστε μόνοι,
το γεγονός ότι σκεφτόμαστε και ονειρευόμαστε και κάνουμε αυτές τις ερωτήσεις
ίσως τελικά είναι ένα από τα σημαντικότερα γεγονότα στο σύμπαν.
Κι έχω ένα ακόμη καλό νέο για σας.
Η αναζήτηση για γνώση και κατανόηση δεν γίνεται ποτέ βαρετή.
Δεν γίνεται. Στην πραγματικότητα είναι το αντίθετο. Όσο περισσότερα γνωρίζετε,
τόσο πιο εκπληκτικός φαίνεται ο κόσμος.
Και είναι οι τρελές δυνατότητες, τα αναπάντητα ερωτήματα,
που μας ωθούν μπροστά. Παραμείνετε λοιπόν περίεργοι.